TV7 JERUUSALEMMA UUDISED
Meie tänased teemad -
Süüria mässulised pöörduvad Iisraeli vastu
USA toetab Iisraeli Iraani-rünnakute osas
Egiptuse juudid keelduvad Iisraeli toest
Egiptus säilitab rahu Gaza ja Iisraeli vahel
Iisrael koolitas Bostoni kiirabimeeskonda
TV7 Jeruusalemma Uudistest - Shalom!
Arutz Sheva kirjutab Iisraeli Kaitsejõudude
ehk IKJ peastaabiülema kõnest Armeeraadios.
Kindralleitnant Gantzi hinnangul hakkavad Süüria mässulised
Assadi langemise järel võitlema nii omavahel kui ka Iisraeliga.
Gantz kirjeldas stsenaariumit,
mida ta nimetas Süüria lahingute raundiks B.
Gantzi sõnul võitlevad Süüria mässulised armee
ja Assadi valitsuse vastu.
Gantzi sõnul on selge, et uus sõda tuleb
ja süürlased võivad sõdida omavahel, kuid võivad ka Iisraeli sihikule võtta.
Gantzi arvates saame näha mõlemaid alternatiive.
Ynet Newsi teatel kiitis USA Senati välissuhete nõukogu heaks
resolutsiooni nr 65, mille järgi USA toetab Iisraeli,
kui viimane on sunnitud Iraani-ohu tõttu
tegema sõjalise operatsiooni ja rakendama oma enesekaitseõigust.
Resolutsiooni väitel toetab Washington Iisraeli
nii diplomaatiliselt, majanduslikult kui sõjaliselt.
Resolutsiooni väitel on USA sihiks peatada Iraani tuumapürgimused.
Ameerika-Iisraeli avalike asjade komisjoni AIPAC-i avalduse järgi
ohustab Iraani tuumarelvaoht nii USA, Iisraeli
kui ka rahvusvahelist julgeolekut.
Senati välissuhete nõukogu andis tuumarelvaohu vastu väga selge
ja äärmiselt olulise sõnumi ühisvastutusest Iisraeliga.
Arutz Sheva teatel põlgab Egiptuse juudikogukonna uus juht
Iisraeli majandusabi.
Peale 84-aastase Egiptuse juutide juhi surma
keeldus tema asemele astunud Magda Haroun vastu võtmast
Iisraeli pakutud majandusabi Egiptuse iidsete sünagoogide
tavaremondi tarbeks.
Haroun lubas Egiptuse ajalehes Al-Ahram võtta ühendust UNESCOga,
kui tal ei õnnestu remondiks piisavalt raha kokku saada.
Harouni väitel kuuluvad Egiptuse juutide mälestusmärgid
Egiptuse iidse ajaloolise pärandi hulka.
Need on kui püramiidid ja sfinksid, osa Egiptuse ajaloost,
mida on võimatu ignoreerida.
"Selle kogukonna pojad on egiptlased, Jääme igaveseks Egiptusesse,"
ütles Haroun.
Samuti ütles ta ajalehele, et on ilmselt viimane
väheneva juudikogukonna juht, mistõttu ta lubas kaitsta
Egiptuse juutide pärandit nii palju kui võimalik.
Enamik Egiptuse juute lahkus 1956. a Suessi kriisi järel,
kui tollane president Gamal Abdel Nasser juudid välja ajas,
kuna neid ei peetud riigile lojaalseteks.
Täna on Egiptuse juudikogukonnas vaid mõnikümmend liiget.
Kogukond hoiab tagakiusu kartuses madalat profiili.
Hiljuti tekitas Moslemivennaskonna ametnik ja president Morsi abi
Egiptuses lärmi märkusega, et Egiptuse juudid
peaksid Iisraelist lahkuma ja Egiptuses oma omandi tagasi nõudma.
Egiptuse ametniku sõnul on juutidel parem elada Egiptuse sarnases riigis
kui okupatsioonist saastatud maal.
Ametniku sõnul peaksid juudid koheselt Egiptusse naasma,
et palestiinlastele ruumi teha. Tema sõnul on igal egiptlasel õigus
vaatamata oma religioonile Egiptusse naasta.
Sama ametniku sõnul lõppes sionismi ideoloogia ebaõnnestumisega
ja ta ennustas Iisraeli eksistentsile lõppu kümne aasta jooksul.
Hiljem ta küll püüdis tekkinud vaidlust leevendada,
kuid lahkus lõpuks siiski ametist.
Analüütikute sõnul sunniti ta lahkuma.
Arutz Sheva teatel on Egiptus aidanud paljuski kaasa Iisraeli
ja terrorirühmituse Hamas juhitud Gaza vahelise relvarahu säilimisele.
President Mohammed Morsi on aktiivselt rahu eest seisnud,
ütles Iisraeli Bar Ilani Ülikooli ekspert Hillel Frisch.
Mitmete viimaste kuude vältel on Egiptuse väeüksused
täitnud veega kümneid tunneleid, mida on kasutatud relvade
ja teiste salakaupade transpordiks Siinailt Gazasse.
Egiptuse Merevägi konfiskeeris aprillis Togo lipu all seilanud laeva
täis Iraani relvi, mis olid ilmselt teel Gazasse.
Vaatamata Moslemivennaskonna põhikirjale
ja isiklikule kinnitusele Gazat toetada,
on Morsi Egiptuse rahvuslikud huvid hetkel esikohale seadnud.
Ta on teinud rohkem kui ekspresident Mubarak iial varem.
Hetkel ootab Mubarak sõjaväehaiglas kohtuistungit.
USA on toetanud Egiptuse rahusäilitamispürgimusi,
eraldades 2014. a sihtfondis Kairole ca 1,5 miljardit USD välisabi.
Armee rahastamisele läheks sellest 1,3 miljardit USD;
250 miljonit USD on määratud majandusabiks,
õnnestunud demokraatiasse siirdumiseks
ja selleks, et aidata Egiptuse valitsusel tegeleda
jätkusuutliku majanduskasvu ja elavnemise takistustega.
The Times of Israeli teatel tunnustas Bostoni haigla
kiirabiosakonna tipparst Iisraeli.
Paljusid pommirünnakus haavata saanuid raviti haiglas,
mille kiirabitiim sai väljaõppe iisraellastelt.
Iisraellased treenisid tiimi tegelema ka massiliselt saabuvate ohvritega.
Dr Alasdai Conn ütles pressikonverentsil,
et veresauna koht ja ohvrite koledad haavad
meenutasid pommirünnakuid, millest kuuldakse uudistest
Bagdadis, Iisraelis või mujal traagilistes kohtades.
Dr Conni sõnul palusid nad kahe aasta eest iisraellasi appi
katastroofimeeskonda rajama.
Kuus pommirünnaku järel haiglasse saabunud ohvreist
olid kriitilises seisundis ja viis tõsiselt vigastatud.
Israel Today teatel avaldas Iisrael kaastunnet president Obamale,
ameeriklastele ja omakseid kaotanud peredele.
Iisrael pakkus muuhulgas ka ekspertabi pommirünnaku uurimiseks.
Hamasi ja Islamidzhihaadi liikmed
aga lõid ameeriklaste vere- valamisest kuuldes tänavail tantsu.
Ka Jordaanias ütlesid islamistid kohalikule meediale,
et ameeriklased on terrori ära teeninud.
Jordaania salafistliku rühmituse juht olevat öelnud,
et USAs toimunud õudused rõõmustasid paljusid moslemeid.
Need olid meie tänased uudised. Shalom ja kohtumiseni!
Tõlge: Monika Jaaguri